Κέικ με σοκολατούχο γάλα και γλάσο
Η δημιουργός πρότεινε να γαρνίρουμε το κέικ με σοκολατούχο γάλα και γλάσο με φρέσκες φράουλες, αλλά, λόγω εποχής, εμείς επιλέξαμε να βάλουμε ζαχαρωτά.
250 γρ. βούτυρο soft + λίγο για τη φόρμα, 4 αυγά, 450 ml milko με φράουλα (υπάρχει στα σούπερ μάρκετ – αν δεν βρείτε, βάλτε κανονικό milko), 150 γρ. ζάχαρη, 2 κάψουλες βανιλίνη, 500 γρ. αλεύρι που φουσκώνει μόνο του + λίγο για τη φόρμα, 125 γρ. κουβερτούρα, σπασμένη σε κομμάτια, 2 κουτ. σούπας γάλα, 1 κουτ. σούπας βούτυρο ζαχαρωτά για το στόλισμα ή χρωματιστή τρούφα ή φρέσκες φράουλες στην εποχή τους
Για το κέικ με σοκολατούχο γάλα και γλάσο, προθερμαίνουμε τον φούρνο στους 180°C.Χτυπάμε στο μίξερ το βούτυρο με τη ζάχαρη για 4-5 λεπτά μέχρι να αφρατέψει καλά το μείγμα.Προσθέτουμε ένα ένα τα αυγά χτυπώντας καλά ώστε να ομογενοποιηθεί το μείγμα και να ασπρίσει. Ρίχνουμε τις βανιλίνες, χτυπάμε λίγο ακόμα και έπειτα χαμηλώνουμε την ταχύτητα του μίξερ και ρίχνουμε το milko. Στο τέλος προσθέτουμε λίγο λίγο το αλεύρι εξακολουθώντας το χτύπημα σε σιγανή ταχύτητα.Βουτυρώνουμε και αλευρώνουμε μια φόρμα του κέικ με τρύπα στη μέση και αδειάζουμε το μείγμα.Ψήνουμε στον προθερμασμένο φούρνο για περίπου 45 λεπτά. Δοκιμάζουμε αν έχει ψηθεί τρυπώντας στο κέντρο με ένα μαχαίρι και, αν βγαίνει υγρό, ψήνουμε λίγο ακόμα.Βγάζουμε το κέικ από τον φούρνο, αφήνουμε λίγα λεπτά να σταθεί και το ξεφορμάρουμε σε μια πιατέλα. Αφήνουμε να κρυώσει και γλασάρουμε.Ρίχνουμε σε ένα μπολάκι την κουβερτούρα, το γάλα και το βούτυρο και τα βάζουμε για 1 λεπτό στον φούρνο μικροκυμάτων, να λιώσουν όλα μαζί.Αν δεν έχουμε φούρνο μικροκυμάτων, κάνουμε την ίδια δουλειά στον κανονικό φούρνο για 5 λεπτά (σε μεταλλικό ή πυρίμαχο σκεύος).Βγάζουμε το μπολ, ανακατεύουμε τα υλικά και αλείφουμε το κέικ. Στολίζουμε με ζαχαρωτά ή με φρέσκες φράουλες ή με ό,τι άλλο μας αρέσει.
Αλεύρι (ζύμες),Γάλα,Σοκολάτα